संथाळी विकिपीडिया
संथाळी विकिपीडिया ही विकिपीडियाची संथाळी भाषेतील आवृत्ती आहे, जी विकिमीडिया फाउंडेशनद्वारे चालविली जाते. ही आवृत्ती २ ऑगस्ट २०१८ रोजी आरंभ केली गेली. संथाळी भाषेची स्वतःची वर्णमाला ओल चीकी या विकिपीडियाची वर्णमाला म्हणून वापरली गेली आहे. संथाळी दक्षिण आशियामध्ये (बांगलादेश, भारत, भूतान आणि नेपाळ) सुमारे ७४ लाख भाषिक असलेली ऑस्ट्रो आशियन भाषासमूहातील मुंडा उपसमूहातली एक भाषा आहे.

इतिहास 
संथाळी भाषा विकिपीडिया तयार करण्याची प्रक्रिया सुरुवात २०१२ मध्ये झाली आणि नंतर, फेब्रुवारी २०१७ मध्ये ही प्रक्रिया गतिशील झाली. २०१२ मध्ये, विकिमीडिया बांगलादेशने संताली भाषा विकिपीडिया सुरू करण्याच्या उद्दीष्टाने बांगलादेशच्या दिनाजपूर जिल्ह्यात संथाळी भाषा समुदायाबरोबर विकिपीडिया बैठक व कार्यशाळेचे आयोजन केले होते. तथापि, काही काळानंतर ही प्रक्रिया मंदावली.

त्यानंतर सप्टेंबर २०१७ मध्ये, विकिमीडिया बांगलादेशने ढाका विकिपीडियाच्या बैठकीत संथाळी भाषा समुदायाबरोबर आणखी एक बैठक आयोजित केली होती जिथे विकिपीडियाच्या प्रक्षेपण त्वरेने करण्याचा निर्णय घेण्यात आला. त्या चर्चेनंतर, ३० डिसेंबर २०१७ रोजी संथाळी भाषा समुदायासाठी विकिमीडिया बांगलादेशातर्फे ढाका येथे एका कार्यशाळेचे आयोजन करण्यात आले होते  ऑनलाईन चर्चेच्या माध्यमातून भारतातील संथाळी भाषा समुदायानेही त्या कार्यक्रमात भाग घेतला. त्यानंतर ओडिया विकिमीडियन्सवापरकर्त्यांच्या सहकार्याने ११ मार्च २०१८ रोजी भारताच्या ओडिशामध्ये संथाळी भाषिक समुदायासाठी आणखी एक कार्यशाळेचे आयोजन करण्यात आले होते.

काही महिन्यांच्या कामानंतर, विकिमीडिया भाषा समितीने २८ जून २०१८ रोजी संथाळी भाषेच्या विकिपीडियाला मान्यता दिली गेली आणि संथाळी विकिपीडिया शेवटी २ ऑगस्ट २०१८ रोजी प्रक्षेपित करण्यात आली.

चित्रवीथि

हे सुद्धा पहा 

 बंगाली विकिपीडिया
 हिंदी विकिपीडिया
 ओडिया विकिपीडिया
 मराठी विकिपीडिया
 तामिळ विकिपीडिया
 तेलगू विकिपीडिया

संदर्भ

बाह्य दुवे 

 संथाळी विकिपीडिया
 Wikipedia.org बहुभाषिक पोर्टल
 विकिमिडिया फाउंडेशन

CS1 uses Bengali-language script (bn)
भाषेनुसार विकिपीडिया